17.7.2023
ET
Euroopa Liidu Teataja
C 252/9
Euroopa Kohtu (seitsmes koda) 25. mai 2023. aasta otsus (Landesgericht für Zivilrechtssachen Grazi eelotsusetaotlus – Austria) – TLL The Longevity Labs GmbH versus Optimize Health Solutions mi GmbH, BM (Kohtuasi C-141/22 (1), TLL The Longevity Labs) (Eelotsusetaotlus – Toiduohutus – Uuendtoit – Määrus (EL) 2015/2283 – Suure spermidiinisisaldusega idandatud tatra jahu – Tatraseemnete idandamine spermidiini sisaldavas toitelahuses) (2023/C 252/08) Kohtumenetluse keel: saksa Eelotsusetaotluse esitanud kohus Landesgericht für Zivilrechtssachen Graz
Põhikohtuasja pooled Hageja: TLL The Longevity Labs GmbH Kostja: Optimize Health Solutions mi GmbH, BM
Resolutsioon Euroopa Parlamendi ja nõukogu 25. novembri 2015. aasta määruse (EL) 2015/2283, mis käsitleb uuendtoitu, millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks Euroopa Parlamendi ja nõukogu määrus (EÜ) nr 258/97 ja komisjoni määrus (EÜ) nr 1852/2001, artikli 3 lõike 2 punkti a alapunkti iv tuleb tõlgendada nii, et selline toit nagu suure spermidiinisisaldusega idandatud tatra jahu, mida kuni 1997. aasta 15. maini pole Euroopa Liidus toiduna olulisel määral kasutatud, on „uuendtoit“ selle sätte tähenduses, sest esiteks on see saadud taimedest, teiseks ei ole ilmne, et selle ohutust kinnitaksid toote koostisandmed ja kasutamiskogemus ning pidev, vähemalt 25 aasta pikkune kasutamine vähemalt ühe liikmesriigi märkimisväärse osa elanikkonna tavapärases toiduvalikus, ning kolmandaks ei ole see igal juhul saadud paljundamisviisiga selle sätte tähenduses.
(1)
ELT C 198, 16.5.2022.
Euroopa Kohtu (seitsmes koda) 25. mail 2023 otsus (Verwaltungsgericht Mindeni eelotsusetaotlus – Saksamaa) – J. B., S. B., F. B. seaduslikud esindajad: J. B. ja S. B. versus Bundesrepublik Deutschland (Kohtuasi C-364/22 (1), Bundesrepublik Deutschland (vabatahtlik tagasipöördumine)) (Eelotsusetaotlus – Varjupaigapoliitika – Rahvusvahelise kaitse seisundi andmise ja äravõtmise menetluse ühised nõuded – Direktiiv 2013/32/EL – Artikli 33 lõike 2 punkt d – Taotluse läbivaatamise menetlus – Vastuvõetamatud taotlused – Korduv taotlus – Vabatahtlik tagasipöördumine ja tagasisaatmine) (2023/C 252/09) Kohtumenetluse keel: saksa Eelotsusetaotluse esitanud kohus Verwaltungsgericht Minden